රංගන ප්‍රතිභාවයෙන් රසික සිත් සැනසූ මේ සොඳුරු කලාකරුවාගේ දේහයට අවසන් ගෞරව දැක්වීමට ඥාතීන්, සහෝදර කලාකරුවන්, දේශපාලනඥයින් ඇතුළු විශාල පිරිසක් මේ වනවිටත් ඔහුගේ බොරලැස්ගමුවේ පිහිටි නිවස වෙත පැමිණෙමින් සිටියා.මේ අතර, ශෝක පණිවුඩයක් නිකුත් කරමින් ජනාධිපති ගෝඨාභය රාජපක්ෂ ද පෙන්වා දෙන්නේ ජයලත් මනෝරත්නයන් සිය විෂය පරාසය තුළින් අපේක්ෂා කළ උත්තර සාරධර්ම සුරැකෙන සමාජයක් සේම ආදරණීය පුරවැසියෙකු ගොඩ නැගීමේ පියවරට රට අවතීර්ණ වී ඇති මොහොතේ ඔහුගේ අභාවය සාහිත්‍ය මෙන්ම සමාජයීය වශයෙන් ද බලවත් පාඩුවක් බවයි.